armvectores/hy_wikipedia_2023 huggingface dataset:
Ռուսաստանի բարձրագույն արբիտրաժ դատարան

Ռուսաստանի Դաշնության Բարձրագույն Արբիտրաժ Դատարան, ՌԴ ԲԱԴ (ռուս.՝ Высший Арбитражный Суд Российской Федерации, ВАС РФ), Ռուսաստանի արբիտրաժ դատարանների կողմից քննվող տնտեսական և այլ գործերի լուծման բարձրագույն դատական մարմին, որը դաշնային օրենքով նախատեսված դատավարական ձևերով կատարում է արբիտրաժ դատարանների գործունեության դատական հսկողություն և դատական պրակտիկայի հարցերով պարզաբանումներ է տալիս։


== Արտաքին հղումներ ==
ՌԴ ԲԱԴ-ի պաշտոնական կայք Archived 2014-02-26 at the Wayback Machine.
Move That Dope

«Move That Dope» (խմբագրված՝ «Move That Doh»), ամերիկացի ռեփեր Future-ի երգն է, որում իրենց մասնակցությունն ունեն նաև Ֆարելը, Փուշա Թին և Casino-ն։ Երգը թողարկվել է 2014 թվականի փետրվարի 8-ին՝ որպես Future-ի «Honest» անվանումը կրող երկրորդ ալբոմի չորրորդ սինգլ։ Երգը գրվել է Futue-ի, Ֆարելի, Փուշա Թիի, Mike Will Made It-ի և P-Nasty-ի կողմից։


== Տեսահոլովակ ==
Երգի տեսահոլովակը, որի ռեժիսորն է Բենի Բումը, ներկայացվել է 2014 թվականի մարտի 6-ին Future-ի VEVO ալիքում։ Այդ տեսահոլովակում ռեփեր Casino-ի հատվածը բացակայում է, սակայն մարտի 13-ին տեսահոլովակի մեկ այլ տարբերակ է տեղադրվում համացանցում, որտեղ նրա ունի իր մասնակցությունը։ Տեսահոլովակում նկարահանվել են նաև Սքուլբոյ Քյուն, Վիզ Խալիֆան, Tyler, The Creator-ը և երգի պրոդյուսեր Mike Will Made It-ը։


== Հիթ շքերթներ ==


== Ծանոթագրություններ ==


== Արտաքին հղումներ ==
Future - Move That Dope ft. Pharrell Williams, Pusha T ՅուԹյուբ վիդեոհոսթինգում
Future - (Extended) Move That Dope ft. Pharrell, Pusha T, Casino ՅուԹյուբ վիդեոհոսթինգում
Future - Move That Doh ft. Pharrell, Pusha T ՅուԹյուբ վիդեոհոսթինգում
Կովիրզա

Կովիրզա  (ռուս.՝ Ковырза), գետ Ռուսաստանում, հոսում է Դարովսկի շրջանում, Կիրովի մարզում։ Գետաբերանը տեղակայված է Մոլոմա գետի աջ ափին՝ 206 կմ հեռավորության վրա։ Գետի երկարությունը 10 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Կամայի ավազանային շրջանին, գետի ջրատնտեսային տեղամասը Վյատկա գետն է, գետի ենթաավազանը Վյատկա գետն է։ Գետի գետային ավազանը Կամա գետն է.
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 10010300312111100035539
Հիդրոլոգիական ուսումնասիրությունների կոդը - 111103553
Ավազանի կոդը - 10.01.03.003
Հիդրոլոգիական ուսումնասիրությունների հատորի համարը - 11
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Հովհաննես Ֆարաշյան

Հովհաննես Ֆարաշյան (հայտնի է նաև Վաղարշ անունով), հայ վրիժառու, ֆիդայի, լուսանկարիչ, նկարիչ։


== Կենսագրություն ==
Ծնվել է Ռուսական կայսրության Ելիզավետպոլի նահանգի Գանձակ քաղաքում։ Նախնիները եղել են Գանձակի գավառի Գետաշեն գյուղից։ Ուներ լուսանկարչական տուն, որը տեղակայված էր Գանձակի «Եվրոպա» հյուրանոցի նկուղում։ Երիտասարդ հասակից անդամագրվել է հայկական ինքնապաշտպանական շրջանակներին։ 1904 թվականին Դոկտոր Լալայանի, Սիմոն Ֆարաշյանի, Ալեքսանդր Մաշուրյանի, ոմն բարսումցի Գրիգորի հետ Հաջիքենդ գյուղում իրագործել է ազգությամբ ռուս Ելիզավետպոլի փոխնահանգապետ Անդրեև Ֆիլիմոնովիչի սպանությունը։ Վերջինս 1903 թվականին հրահանգել էր գնդակահարել և հալածանքների ենթարկել Գանձակ քաղաքի Սուրբ Հովհաննես հայկական եկեղեցու հարակից հրապարակում խաղաղ ցույցի դուրս եկած հայերին։
Հայտնի է, որ Հ.Փարաշյանը բնակվելիս է եղել Գանձակի Ծաղկունյանց հրապարակին հարակից Րաֆֆու (հետագայում Չապաևի) փողոցում։


== Գրականություն ==
Сергей Еремянц-Гандзакеци, "Гандзак 1880-1916", документальная книга, Ереван 2010. Авторское издание. (ռուս.)
Խելրթվա

Խելրթվա (վրաց.՝ ხელრთვა, pronounced [χɛlrtʰvɑ]),  վրացական գեղագրության ստորագրություն, մոնոգրամ կամ կնիք, որն ի սկզբանե օգտագործվել է վրաց միապետների, թագուհիների, պատրիարքների, թագավորական իշխանների և ազնվականության կողմից։ Խելրթվա բառը վրացերենում ինքնին բառացի թարգմանությամբ նշանակում է ձեռքով զարդարել․ խելի (ხელი) նշանակում է ձեռքով, իսկ րթվա (რთვა)՝ զարդարել։ Խելրթվա ստորագրությունները հիմնականում արվել են վրացական երեք այբուբեններից մեկով, հիմնականում նուսխուրիով և մխեդրուլիով, չնայած մոնոգրամները, հատկապես թագավորական, գրվել են ասոմթավրուլի այբուբենով։ Յուրաքանչյուր վրացի միապետը ուներ իր անհատական խելրթվան։ Այդ ավանդույթը դեռևս պահպանվում է Վրաստանում։


== Խելրթվաներ ==


=== Արքաներ ===


=== Թագուհի իշխողներ ===


=== Թագուհի խնամակալներ ===


=== Պատրիարքներ ===


=== Նախագահներ, վարչապետներ, խորհրդարանի նախագահներ ===


== Տես նաև ==
Կաո (ճապ.՝ 花押), Ճապոնիայում օգտագործվող ոճավորված գեղագրության ստորագրություններ
Տուղրա (օսման.՝ طغرا‎), օսմանյան սուլթանների կողմից օգտագործվող ոճավորված արաբական ստորագրությունները


== Ծանոթագրություններ ==


== Արտաքին հղումներ ==
ჯიმშერ რეხვიაშვილი ხელრთვა - ისტორიისა და ხელნაწერის მშვენება (Jimsher Rekhviashvili - The Beauty of History and Manuscript) Radio Free Europe/Radio Liberty
ოთხი რესტავრირებული ეტრატი "განადგურებას გადარჩენილი საბუთები საცავში ბრუნდება" თამარ კიკნაველიძე, 24 საათი (Four Restored Etrats Documents Surviving the Destruction Returned to the Repository, Tamar Kiknavelidze)
Տապանագիր

Տապանագիր. գրություն՝ շիրմաքարի վրա, մեծ մասամբ՝ չափածո, սովորաբար ուղղված հանգուցյալին կամ վերջինիս անունից՝ անցորդին («Կանգ առ, անցորդ․․․» և այլն)։ Գոյություն է ունեցել և որպես իրական մակագրություն, և որպես ոչ իրական (բանաստեղծական ժողովածուներում)։ Եվրոպական գրակականության մեջ երևան է եկել որպես անտիկ մակագրի (էպիգրամի) տարատեսակ (Սիմոնիդես Քիոսցի, մ․թ․ա․ 5-րդ դար և ուրիշներ)։ Հայ միջնադարյան տապանագրերը, որոնք կազմում են վիմական արձանագրությունների մի հարուստ բաժինը, հորինվել են մեծ մասամբ արձակ, և մասնակի գեղարվեստական արժեք ունեն։ Առկա են նաև չափածո նմուշներ՝ Սարգիս պատանյակի տապանագրերի Անիի Առաքելոց եկեղեցու զավթում (1318), Նազարի և նրա որդի Սաֆրազի տապանագրերը Նոր Ջուղայի (Սպահան) հայկական գերեզմանոցում (1636, 1656) և այլն։ Տապանագրերի ձեն իր որոշակի արտահայտությունն է ստացել նաև նոր ժամանակների և արդի գրականության մեջ (Եղիշե Չարենց)։
Պոլոգի (այլ կիրառումներ)

Պոլոգի, կարող է վերաբերել՝

Պոլոգի - գյուղ, Ուկրաինայի Ղրիմի Ինքնավար Հանրապետության Կրասնոգվարդեյսկի շրջանում
Պոլոգի - գյուղ, Ուկրաինայի Պոլտավայի մարզի Նովի Սանժարիի շրջանում
Պոլոգի - գյուղ, Ուկրաինայի Սումիի մարզի Ախտիրկայի շրջանում
Պոլոգի - գյուղ, Ուկրաինայի Վիննիցայի մարզի Տեպլիկի շրջանում
Պոլոգի - քաղաք, Ուկրաինայի Զապորոժիեի մարզի Պոլոգիի շրջանում
Պիեռ Մարեշալ

Պիեռ Սիլվեն Մարեշալ (ֆր.՝ Pierre Sylvain Maréchal, օգոստոսի 15, 1750(1750-08-15), Փարիզ - հունվարի 18, 1803(1803-01-18), Մոնրուժ), ֆրանսիացի քաղաքական գործիչ, փիլիսոփա, գրող։
Մարեշալը հեղափոխական կողմնորոշվածությամբ աթեիստական մատերիալիզմը համակցել է հավասարողական կոմունիզմի հետ։ Դիրեկտորիայի ընթացքում հակվել է Գ. Բաբյոֆի գլխավորած «հանուն հավասարության» շարժմանը, գրել «Հավասարների մանիֆեստ»-ի առաջին տարբերակը, պամֆլետներ, «Ֆրանսիացի Լուկրեցիոսը» (1797)։


== Ծանոթագրություններ ==
Անովկա (գյուղ, Մարյինի շրջան)

Անվան այլ կիրառումների համար տե՛ս՝ ԱնովկաԱնովկա (ուկրաիներեն՝ Ганнівка), գյուղ Ուկրաինայի Դոնեցկի մարզի Մարյինի շրջանում։
2001 թվականի տվյալներով Անովկա գյուղում բնակվում էր 205 մարդ։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(211) Իզոլդա

(211) Իզոլդա (անգլ.՝ Isolda), աստերոիդ աստերոիդների հիմնական գոտում։ Հայտնաբերվել է 1879 թվականի դեկտեմբերի 10-ին Յոհան Պալիսայի կողմից Պուլայում։
Միջին հեռավորությունը Արեգակից կազմում է 3,043191 ա. մ., առավելագույնը մոտենում է 2,5473 ա. մ. հեռավորության վրա և հեռանում 3,5391 ա. մ., իսկ Երկրի ուղեծրին Իզոլդա աստերոիդը նվազագույնը մոտենում է 1,563 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 1939,06 երկրային օրվա ընթացքում, իր ուղեծրով շարժվելով միջինում 0,185656 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,89° անկյուն։
Ըստ Տոլենի սպեկտրալ դասակարգման պատկանում է C դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(211) Իզոլդա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ստեժենսկի

Ստեժենսկի (ռուս.՝ Стеженский), խուտոր Ռուսաստանի Վոլգոգրադի մարզի Ալեկսեևսկի շրջանի կազմում։
Բնակչությունը վերջին գրանցված տվյալներով կազմում էր 400 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(7739) Կեչ

(7739) Կեչ (անգլ.՝ Cech), աստերոիդ աստերոիդների հիմնական գոտում։ Հայտնաբերվել է 1982 թվականի փետրվարի 14-ին Լադիսլավ Բրոժեկի կողմից Կլետում։
Միջին հեռավորությունը Արեգակից կազմում է 2,324489 ա. մ., առավելագույնը մոտենում է 2,0294 ա. մ. հեռավորության վրա և հեռանում 2,6196 ա. մ.։ Արեգակի շուրջ մեկ ամբողջական պտույտ է կատարում 1294,46 երկրային օրվա ընթացքում, իր ուղեծրով շարժվելով միջինում 0,278108 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,39° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7739) Կեչ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Լոնկոպե

Անվան այլ կիրառումների համար տե՛ս՝ Լոնկոպե (այլ կիրառումներ)Լոնկոպե (իսպ.՝ Loncopué), քաղաք Արգենտինայում։ Գտնվում է Նեուկեն պրովինցիայի հյուսիս-արևելքում։ Ունի տեղական պրովինցիային 2 աստիճանի կարգավիճակ։


== Անվանում ==
Քաղաքի և դեպարտամենտի անվանումը՝ լոնկոպե (իսպ.՝ Loncopué), ծագել է արակուներեն լեզվից։ Այն կազմված է 1 բառերից. Լոնկո և պե։


== Պատմություն ==
Քաղաքը հիմնադրվել է 1915 թվականի հոկտեմբերի 20-ին։


== Բնակչություն ==
բնակչության թվի փոփոխությունըИзменение численности населения։


== Արտաքին հղումներ ==
Քաղաքի կայքը Archived 2008-02-04 at the Wayback Machine.
Ալեքսանդր II

Ալեքսանդր Երկրորդ (ապրիլի 17 (29), 1818, Small Nicholas Palace, Մոսկվա, Ռուսական կայսրություն - մարտի 1 (13), 1881, Ձմեռային պալատ, Dvortsovy Municipal Okrug, Սանկտ Պետերբուրգ, Ռուսական կայսրություն), Ռուսաստանի կայսրն էր։ Ծնվել է ապրիլի 17-ին։ Քաղաքական հայացքներով պահպանողական էր, սակայն երկրի տնտեսական զարգացման ընթացքը, պարտությունը 1853-1856 թվականներին Ղրիմի պատերազմում, հասարակական ընդվզումները և հեղափոխական շարժումների աշխուժացումը հակադրեցին նրան մի շարք բուրժուական հեղափոխություններ անցկացնել։ Դրանցից ամենակարևորը 1861 թվականինի գյուղացիական ռեֆորմն էր, որով վերևից վերացվեց ճորտատիրությունը և ուղի հարթվեց Ռուսաստանում կապիտալիզմի զարգացման համար։ 1863-1864 թվականներին լեհական ապստամբության ճնշումից հետո հեղափոխական շարժման մեջ սկսված տեղատվությունը Ալեքսանդր II հնարավորություն ընձեռեց անցնելու բռնության և հալածանքների քաղաքականության։ Որպես պատրվակ ծառայեց Կարակոզովի մահափորձը Ալեքսանդրի II դեմ՝ 1866 թվականի ապրիլի 4-ին։


== Աշխատանքային գործունեություն ==
Հեղափոխական շարժման դեմ պայքարելու նպատակով Ալեքսանդր II 1880 թվականին ստեղծեց Գերագույն կարգադրիչ հանձնաժողով՝ լիբերալի համբավ վայելող Լորիս-Մելիքովի գլխավորությամբ, որը բռնությունների հետ մեկտեղ նախատեսում էր իրականացնել որոշ բարենորոգումներ։ Արտաքին քաղաքականության մեջ Ալեքսանդր II գերմանական կողմնորոշում ուներ։ Նա մեծ տեղ էր տալիս Արևելյան հարցին՝ ձգտելով վերանայել տալ 1856 թվականի Փարիզի հաշտության պայմանագիրը։ Բալկաններում ամրանալու նպատակով 1877 թվականին պատերազմ սկսեց Թուրքիայի դեմ, որի հետևանքը եղավ Բուլղարիայի ազատագրումը թուրքական լծից։ Ալեքսանդր II օրոք Ռուսաստանին միացվեց Կարսը, Արդահանը, Բաթումը, Միջին Ասիայի զգալի մասը, Հեռավոր Արևելքի մի շարք շրջաններ։ Կարսի և Արդահանի գրավման շնորհիվ թուրքական լծից ազատագրվեց այդ շրջանների հայ բնակչությունը։ Ալեքսանդր II սպանվեց մարտի 1-ին, Պետերբուրգում, նարոդովոլականների դատավճռով՝ Ի.Ի. Գրինևիցկու նետած ռումբից։


== Ծանոթագրություններ ==
Նոր Արմավիրի պատմության և մշակույթի անշարժ հուշարձանների ցանկ (Արմավիրի մարզ)

Այս հոդվածը ներկայացնում է Արմավիրի մարզի Նոր Արմավիր գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 6 հուշարձան (1 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Սեն Լամբեր (Կալվադոսի գավառ)

Սեն Լամբեր (ֆր.՝ Saint-Lambert), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2008 թվականի դրությամբ կազմում է 239 մարդ, բնակչության խտությունը` 32.08 մարդ/կմ²։ Բնակավայրը զբաղեցնում է 7.45 կմ² տարածք։


== Աշխարհագրություն ==
Գտնվում է Փարիզ քաղաքից 220 կմ արևմուտք, Կան քաղաքից` 31 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 154 աշխատունակ (15-64 տարեկան)  բնակիչ, որոնցից ակտիվ էին 114-ը, իսկ ոչ ակտիվները` 40։ Ակտիվության ցուցանիշը կազմում է 74,0 %։ 114 աշխատունակ մարդկանցից աշխատել է 107 անձ (61 տղամարդ և 46 կին)։ Գործազուրկ են եղել 7 անձ (1 տղամարդ և 6 կին)։ 40 անաշխատունակներից 4-ը եղել են աշակերտներ կամ ուսանողներ, 23-ը` թոշակառուներ, իսկ 13-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ռոյ Ռոջերս

Ռոյ Ռոջերս (անգլ.՝ Roy Rogers, իսկական անունը՝ Լեոնարդ Ֆրանկլին Սլայ (անգլ.՝ Leonard Franklin Slye, նոյեմբերի 5, 1911(1911-11-05), Ցինցինատի, Օհայո, ԱՄՆ - հուլիսի 6, 1998(1998-07-06), Apple Valley, Սան Բերնարդինո շրջան, Կալիֆոռնիա, ԱՄՆ), ամերիկացի դերասան, կովբոյ և Երգիչ։
Երիտասարդության տարիներին աշխատել է որպես կովբոյ և մրգահավաք՝ սովորելով երգ, պար և Կիթառ նվագելու արվեստը։ Ֆիլմերում սկսել է նկարահանվել 1935 թվականից, առաջին գլխավոր դերը ստացել է 1938 թվականին՝ «Արևմտյան աստղերի տակ» ֆիլմում։
1940-1950-ական թվականների Միացյալ Նահանգների ամենահայտնի դերասաններից էր՝ նկարահանվելով մոտ 90 ֆիլմում և ավելի քան 100 հեռուստասերիալում՝ գրեթե միշտ խաղալով ազնիվ կովբոյի դեր։ 1950-ականների սկզբին գրեթե ամբողջությամբ դադարացրեց դերասանական գործողությունը, 1970-ականների սկզբից նա կրկին հայտնի դարձավ, սակայն արդեն որպես երգիչ՝ ձայնագրելով իր առաջին ալբոմը՝ 1970 թվականին, իսկ վերջինը՝ 1991 թվականին։ Ռոջերսը մասոնական էր և Հոլիվուդի թիվ 355 մասոնական օթյակի անդամ։ Նա Լոս Անջելսի հովտի շոտլանդական կանոնակարգի անդամ էր և պատկանում էր  պարամասոնական «Shriners» բարեգործական միաբանության Ալ Մայակա վանքին։ Նա հայտնի է որպես իր անունով ռեստորանի հիմնադիր։ Մահացել է 1988 թվականին։


== Ֆիլմագրություն ==


== Մատենագրություն ==
Enss, Chris; Kazanjian, Howard The Cowboy and the Senorita: A Biography of Roy Rogers and Dale Evans. — 1st. — Guilford, CT, 2005. — ISBN 978-0-7627-3830-4
Phillips, Robert W. Roy Rogers : A Biography. — Jefferson, NC [u.a.], 1995. — ISBN 0-89950-937-1
Zwisohn, Laurence. (1998). «Roy Rogers». In The Encyclopedia of Country Music. Paul Kingsbury, Editor. New York: Oxford University Press. pp. 456—457.


== Ծանոթագրություններ ==
Մեղրի թանգարան

Մեղրի թանգարան (չինարեն՝  蜜蜂故事館), մեղրին և մեղուներին նվիրված թանգարան Թայվանում։


== Ճարտարապետություն ==
Թանգարանի մուտքի մոտ դրված է մեղվի հսկա մոդել։ Բացի թանգարանի շենքից, թանգարանն ունի նաև ընդարձակ տարածք, որը նախատեսված է որպես մանկական խաղահրապարակ։


== Գործունեություն ==
Թանգարանն իրականացնում է հետևյալ գործունեությունը.

մեղրի համտես,
ինքնուրույն մեղր պատրաստելու հնարավորություն,
մեղվապահության և մեղրի արտադրանքի մասին զրույցներ,
մեղրի, ծաղկափոշու և ակնամոմի վաճառք։


== Տրանսպորտ ==
Թանգարան կարելի է հասնել ավտոբուսով` Թայվանի երկաթուղու Դոունան կայարանից։


== Ծանոթագրություններ ==


== Արտաքին հղումներ ==
Տեսանյութը ՅուԹյուբում
Էսինգ

Էսինգ  (գերմ.՝ Essing), կոմունա Գերմանիայում, Բավարիա երկրամասում։
Գտնվում է Ստորին Բավարիա վարչական շրջանի ենթակայության ներքո։ Մտնում է Դոնաու Ռիս շրջանի կազմի մեջ։ Բնակչությունը 1004 մարդ է (2010 թվականի դեկտեմբերի 31–ի տվյալներով)։ Զբաղեցնում է 17.36 կմ² տարածք։ Պաշտոնական կոդ՝ 09 2 73 121։


== Ծանոթագրություններ ==


== Արտաքին հղումներ ==
Պաշտոնական էջ Archived 2011-09-25 at the Wayback Machine.
Նովոդոնեցկոե (քաղաքատիպ ավան, Ուկրաինա)

Անվան այլ կիրառումների համար տե՛ս՝ ՆովոդոնեցկոեՆովոդոնեցկոե (ուկրաիներեն՝ Новодонецьке), քաղաքատիպ ավան Ուկրաինայի Դոնեցկի մարզի Դոբրոպոլյեի քաղաքային խորհուրդում։
2012 թվականի տվյալներով Նովոդոնեցկոե քաղաքատիպ ավանում բնակվում էր 5 895 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Ջորջե Ջորջեսկու

Ջորջեսկու Ջորջե (ռումիներեն՝ George Georgescu, սեպտեմբերի 12, 1887(1887-09-12), Սուլինա, Տուլչա, Ռումինիա - սեպտեմբերի 1, 1964(1964-09-01), Բուխարեստ, Ռումինիա), ռումին դիրիժոր։ ՌԱՀ ժողովրդական արտիստ (1954)։ Ակադեմիկոս։


== Կյանք և գործունեություն ==
Սովորել է Բուխարեստի կոնսերվատորիայի թավջութակի դասարանում, այնուհետև Բեռլինի Բարձրագույն երաժշտական դպրոցում (1910-1912)։ 1911 թվականից հանդես է եկել որպես մենակատար, 1916-1918 թվականներին դիրիժորական արվեստը կատարելագործել Ռ․ Շտրաուսի և Ա․ Նիկիշի մոտ։ 1920 թվականից Բուխարեստի ֆիլհարմոնիայի նվագախմբի գլխավորդիրիժոր (1920-1944 թվականներին գլխավոր տնօրեն) և միաժամանակ Օպերային թատրոնի (1922-1940 թվականներին՝ ընդմիջումներով) դիրիժոր։ Երկացանկում առանձնահատուկ տեղ է գրավել ռումին կոմպոզիտորների երաժշտությունը։ Չորս անգամ եղել է ԽՍՀՄ-ում (1952-1958 թվականներին)։


== Մրցանակներ ==
ՌՍՀ պետական մրցանակ (1949, 1957)։


== Ծանոթագրություններ ==
Սուրեն Առուստամյան (երգիչ)

Անվան այլ կիրառումների համար տե՛ս՝ Սուրեն Առուստամյան (այլ կիրառումներ)Սուրեն Առուստամյան (մայիսի 28, 1989(1989-05-28), Երևան, Հայկական ԽՍՀ, ԽՍՀՄ), հայ երգիչ և կիթառահար։


== Կենսագրություն ==
Սուրեն Առուստամյանը 2005 թվականին ավարտել է Երևանի Ալեքսանդր Պուշկինի անվան թիվ 8 միջնակարգ դպրոցը։ 2006-2010 թվականներին սովորել է Երևանի Կոմիտասի անվան պետական կոնսերվատորիայի ջազային ֆակուլտետի կիթառի բաժնում։ 18 տարեկան հասակից իր խմբով նվագել է Երևանի բազմաթիվ ակումբներում։
2009 թվականին մասնակցել է Հայ Սուպերսթար մրցույթին և զբաղեցրել 3-րդ հորիզոնականը։ 2010 թվականին այդ նույն նախագծի շրջանակներում նվագել և երգել է երաժիշտ Յան Գիլանի և Դիփ Փարփլ ռոք խմբի հետ։ 2010 թվականին ստեղծել է «Սուրեն Առուստամյան բլյուզ բենդ» խումբը և խմբի հետ հանդես եկել մի շարք համերգներով։ 2012 թվականի հուլիսի 24-ից 29-ին Լատվիայում ներկայացրել է Հայաստանը Նոր Ալիք 2012 երգի միջազգային մրցույթին։ 2015 թվականին տեղափոխվել է ԱՄՆ, որտեղ շարունակում է երաժշտական գործունեությունը։


== Արտաքին հղումներ ==
Սուրեն Առուստամյանի ելույթը Նոր Ալիք 2012 երգի միջազգային մրցույթում
Ռեֆրակտոր

Ռեֆրակտոր (լատ․՝ refractus — բեկված), ոսպնյակային օբյեկտիվով աստղադիտակ։ Երկնային լուսատուների պատկերն ստացվում է լուսային ճառագայթների բեկման միջոցով։ Ռեֆրակտորն օգտագործում են դիտումների, լուսանկարման (աստրոգրաֆ), հազվադեպ՝ սպեկտրային և ֆոտոէլեկտրական հետազոտությունների համար։ Աշխարհի խոշորագույն ռեֆրակտորի (ԱՄՆ) օբյեկտիվի տրամագիծը 1,02 մ է։
Զեմո Խևի (Շուախևի շրջան)

Զեմո Խևի (վրաց.՝ ზემო ხევი), գյուղ Վրաստանում։ Գտնվում է Աջարիայի Ինքնավար Հանրապետության Շուախևի շրջանում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 135 մարդ։


== Ծանոթագրություններ ==
Գաբոր Վոնա

Գաբոր Վոնա (հունգ.՝ Vona Gábor, օգոստոսի 20, 1978(1978-08-20), Gyöngyös, Հևեշ, Հունգարիա), հունգարացի ծայրահեղ աջ քաղաքական գործիչ, 2006 թվականից ի վեր «Լավագույն Հունգարիա» (Յոբբիկ) ազգայնական կուսակցության առաջնորդ, 2010 թվականի Հունգարիայի խորհրդարանական ընտրություններում վարչապետի պաշտոնի կուսակցական թեկնածու։


== Կենսագրություն ==
Ծնունդով գյուղացիական ընտանիքից է, ինչից էլ ծագում է երկրի հանդեպ սերը և իր հակամունիստական հայացքները։
Ավարտել է Բուդապեշտի Լորանդ Էտվեշի անվան համալսարանը, որտեղ սովորել է պատմություն և հոգեբանություն։ 2003 թվականին մասնակցել է Լավագույն Հունգարիա (Յոբբիկ) կուսակցության ստեղծմանը, իսկ 2006 թվականին դարձել է կուսակցության նախագահ՝ այդ պաշտոնում փոխարինելով Դավիթ Կովաչին։ 2007 թվականին Վոնան դարձել է «Հունգարական գվարդիա» ռազմականացված կազմակերպության ղեկավար։
Վոնան 2010 թվականի խորհրդարանական ընտրություններում վարչապետի պաշտոնում իր կուսակցության թեկնածուն էր։ Նա նախընտրական հանրահավաքներից մեկում հայտարարել է․ «Այժմ կարող են վերջնական արմատական փոփոխություններ տեղի ունենալ։ Մեկ կամ ավելի շուտ գրչի երկու հարվածով մենք կարող ենք վերջ դնել ամենաթողությանը, որը տեղի է ունեցել վերջին քսան տարիների ընթացքում»։ Խորհրդարանի ներկայիս կազմում ղեկավարում է Յոբբիկ խմբակցությունը և մասնակցում է երեք հանձնաժողովների աշխատանքներին։ Խորհրդարանում «Գնչուական հանցավորության» դեմ պայքարի նպատակով գնչուների ծնելիության սահմանափակման և գնչու երեխաներին գիշերօթիկ դպրոցներ հարկադրաբար հանձնելու կոչ է անում։


=== Ընտանիք ===
Ամուսնացած է, ունի որդի։


== Ծանոթագրություններ ==
Տատյանա Տիմոֆեևա

Տատյանա Պետրովնա Տիմոֆեևա (ռուս.՝ Татьяна Петровна Тимофеева, փետրվարի 1, 1953(1953-02-01) կամ 1953), ճարտարապետության պատմաբան, գավառագետ, բանաստեղծուհի։


== Կենսագրություն ==
Տատյանա Տիմոֆեևան ծնվել է 1953 թվականի փետրվարի 1-ին։ Ավարտել է Գորկիի պետական համալսարանը։ 1977 թվականին սկսել է աշխատել Վլադիմիր-Սուզդալի պատմաճարտարապետական և գեղարվեստական արգելոց-թանգարանում որպես ճարտարապետական հուշարձանների ուսումնասիրության սեկտորի վարիչ։
Վլադիմիր քաղաքի առաջատար գավառագետներից մեկն է։ Նրա գրքերի ընդհանուր տպաքանակը անցնում է հարյուր հազարը։


== Ընտրյալ աշխատանքներ ==
Աղբյուր - ՌԱԳ էլեկտրոնային կատալոգ

Тимофеева Т. П. Белокаменное зодчество Владимиро-Суздальской Руси. — Владимир: Аркаим, 2007. — 16 с. — 5000 экз. — ISBN 593767034-5
. — Владимир: Аркаим, 2010. — 16 с. — 5000 экз.
Тимофеева Т. П. Владимир. — Владимир: Аркаим, 2004. — 78 с. — 10 000 экз. — ISBN 5-93767-012-4
. — Владимир: Аркаим, 2005. — 78 с. — 5000 экз. — ISBN 5-93767-012-4
. — 2-е изд., доп. — Владимир, 2009. — 78 с. — 4000 экз. — ISBN 978-5-93767-041-0
Тимофеева Т. П. Владимир : путеводитель. — М.: Гранд-Холдинг, 2008. — 95 с.
Тимофеева Т. П. Золотые ворота во Владимире. — М.: Сев. паломник, 2002. — 64 с. — (Памятники художественной культуры Древней Руси). — 5000 экз. — ISBN 5-94431-026-X
Тимофеева Т. П. Суздаль. — Владимир: Аркаим, 2003. — 79 с. — 10 000 экз. — ISBN 5-93767-011-6
. — Владимир: Аркаим, 2004. — 79 с. — 5000 экз. — ISBN 5-93767-011-6
Тимофеева Т. П., Заграевский С. В. Памяти Андрея Боголюбского : сборник статей. — М. ; Владимир: издатель С. В. Заграевский, 2009. — 266 с. — ISBN 978-5-8443-0045-5
Тимофеева Т. П. и др. Все музеи Владимира, Суздаля, Гусь-Хрустального : Справочник-путеводитель. — Владимир: Посад, 1998. — 155 с. — 110 000 экз. — ISBN 5-86953-037-7
Тимофеева Т. П., Новаковская-Бухман С. М. Церковь Покрова на Нерли. — М.: Сев. паломник, 2004. — 80 с. — (Памятники художественной культуры Древней Руси). — 2000 экз. — ISBN 5-94431-122-3
Тимофеева Т. П., Новаковская-Бухман С. М., Нерсесян Л. В., Скворцов А. И. Дмитриевский собор во Владимире. — М.: Сев. паломник, 2004. — 104 с. — (Памятники художественной культуры Древней Руси). — 2000 экз. — ISBN 5-94431-049-9Տատյանա Տիմոֆեևան «Советский архитектор», «Российский архитектор» ամսագրերում տպագրված ավելի քան 200 գիտական և գիտահանրամատչելի հոդվածների, գիտական ժողովածուների, ինչպես նաև բանաստեղծական ստեղծագործությունների հեղինակ է։


== Մրցանակներ ==
ՌԴ մշակույթի վաստակավոր աշխատող,
Մարզային մրցանակ մշակույթի, արվեստի և գրականության բնագավառում (երկու անգամ)։


== Ծանոթագրություններ ==


== Արտաքին հղումներ ==
Научные труды Т. П. Тимофеевой в электронной научной библиотеке «РусАрх»
Այովայի համալսարան

Այովայի համալսարան(անգլ.՝ University of Iowa), բարձրագույն ուսումնական հաստատություն, որը ստեղծվել է 1847 թվականի փետրվարի 25-ին ԱՄՆ Այովա նահանգի Այովա Սիթի քաղաքում։ Այովայի համալսարանը գիտահետազոտական, պետական համալսարան է։ Համալսարանը բաղկացած է 11 քոլեջներից, որոնք տալիս են բակալավրի, մագիստրոսի և գիտությունների դոկտորի կոչումներ։ Այովայի համալսարանը ամերիկյան համալսարանների ասոցիացիայի անդամ է։


== Ծանոթագրություններ ==
Պոլուդեննայա (Ուտլանի վտակ)

Անվան այլ կիրառումների համար տե՛ս՝ Պոլուդեննայա (այլ կիրառումներ)Պոլուդեննայա  (ռուս.՝ Полуденная), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Ուտլան գետի ձախ ափին՝ 19 կմ հեռավորության վրա։ Գետի երկարությունը կազմում է 18 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը՝ Պեչորա գետի ավազաների վտակները մինչև թափվելը Ուսա, գետի գետային ավազանը՝ Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050100112103000057665
Կոդը ըստ հիդրոլոգիական հետազոտության (ՌԴ) — 103005766
Ավազանի կոդը — 03.05.01.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Ես նայում եմ. իմ առջև...

«Ես նայում եմ. իմ առջև...», Հովհաննես Թումանյանի բանաստեղծություններից՝ գրված 1889 թվականին։


== Պատմություն ==
Հովհաննես Թումանյանն այս բանաստեղծությունը գրել է 1889 թվականին։
Ըստ Տ․ Փիրումյանի վկայության՝ Թումանյանն այս բանաստեղծությունը գրելիս ներշնչվել է Թիֆլիսի բուսաբանական այգու բարձունքից քաղաքը նայելիս։
Ինքնագիրը չի պահպանվել։
Առաջին անգամ այն տպագրվել է Մոսկվայում՝ 1890 թվականին լույս տեսած բանաստեղծությունների ժողովածուի I հատորում (էջ 74), դրանից հետո՝ Երևանում՝ 1940-1959 թվականներին լույս տեսած Հովհաննես Թումանյանի երկերի ժողովածուի գիտական հրատարակության I հատորում (էջ 17-18)։
Արտատպվել է Մոսկվայում՝ 1890 թվականին լույս տեսած բանաստեղծությունների ժողովածուի I հատորից։


== Ծանոթագրություններ ==
Կավկազսկայայի շրջան

Կավկազսկայայի շրջան (ռուս.՝ Кавказский муниципальный район), մունիցիպալ շրջան Ռուսաստանի Դաշնության Կրասնոդարի երկրամասում։ Անվանումն ստացել է Կավկազսկայա ստանիցայի անունով՝ Кавказская(ռուս.)։
Ստեղծվել է 1944 թվականին։ Վարչական կենտրոնը՝ Կրոպոտկին։


== Աշխարհագրություն ==
Շրջանի տարածքի մակերեսը կազմում է 1142 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 125210 մարդ։ Բնակչության խտությունը կազմում էր 109,64 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Կուեկշա

Կուեկշա (ռուս.՝ Куекша), գետ Ռուսաստանում, հոսում է Իվանովոյի մարզում։ Գետաբերանը տեղակայված է Սենդեգա գետի աջ ափին՝ 9,6 կմ հեռավորության վրա։ Գետի երկարությունը 34 կմ է, ավազանի տարածքը 154 կմ2։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Վոլգայի ավազանային շրջանին, գետի ջրատնտեսային տեղամասը՝ Վոլգա գետն է։ Գետի ենթաավազանը (Վերին) Վոլգայի վտակների ավազաններն են՝ մինչև Ռիբինսկի ջրամբար։ Գետի գետային ավազանը (Վերին) Վոլգա գետն է՝ մինչև Կույբիշևի ջրամբար (առանց Օկա գետի ավազանի)։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 08010300412110000013759
Հիդրոլոգիական ուսումնասիրությունների կոդը - 110001375
Ավազանի կոդը - 08.01.03.004
Հիդրոլոգիական ուսումնասիրությունների հատորի համարը - 10
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Բուրկ շրջան (Ջորջիա)

Բուրկ շրջան (անգլ.՝ Burke County), ԱՄՆ Ջորջիա նահանգի 159 վարչական միավորներից մեկը։ Ընդհանուր տարածությունը 2.152 կմ² է, բնակչությունը՝ 22.243 մարդ (2010 թ. տվյալներով)։ Շրջկենտրոնն է Ուեյնսբորո բնակավայրը։ Կազմավորվել է 1777 թ.։
Կրասնոգորկա (գյուղ, Պոպելնյանսկի շրջան)

Անվան այլ կիրառումների համար տե՛ս՝ ԿրասնոգորկաԿրասնոգորկա (ուկրաիներեն՝ Красногірка), գյուղ Ուկրաինայի Ժիտոմիրի մարզի Պոպելնյանսկի շրջանում։ Հիմնադրվել է 1825 թվականին։
2001 թվականի տվյալներով Կրասնոգորկա գյուղում բնակվում էր 387 մարդ։ Բնակավայրը զբաղեցնում է 2819 կմ² տարածք։ Բնակչության խտությունը կազմում էր 137,28 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կոյ (Սիսոլայի վտակ)

Անվան այլ կիրառումների համար տե՛ս՝ Կոյ (այլ կիրառումներ)Կոյ  (ռուս.՝ Кой ), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Սիսոլա գետի ձախ ափից 317 կմ հեռավորության վրա։ Գետի երկարությունը կազմում է 14 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը Պեչորա գետն է մինչև թափվելը Ուսա, գետի գետային ավազանը Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03020200112103000018891
Կոդը ըստ հիդրոլոգիական հետազոտության (ՌԴ) — 103001889
Ավազանի կոդը — 03.02.02.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Արցախի Հանրապետության տարածքային կառավարում և տեղական ինքնակառավարում

ԱՀ տարածքային կառավարում և տեղական ինքնակառավարում։ Տարածքային կառավարումը վարչական շրջաններում իրականացվում է շրջանների վարչակազմերի միջոցով, վարչակազմի ղեկավարին նշանակում է վարչապետը։ Տեղական ինքնակառավարումն իրականացնում են համայնքներում, որոնք մեկ կամ մի քանի բնակավայրերի հանրությունն են՝ 4 տարի ժամկետով ընտրված համայնքի ավագանու և ղեկավարի (քաղաքապետ, գյուղապետ) միջոցով։ Համայնքի ավագանին տնօրինում է համայնքի սեփականությունը, հաստատում է ղեկավարի ներկայացրած բյուջեն, վերահսկում դրա կատարումը, սահմանում տեղական հարկեր, տուրքեր և վճարներ, ընդունում պարտադիր կատարման ենթակա իրավաբանական ակտեր։ Կառավարությունն օրենքով նախատեսված դեպքերում և կարգով կարող է պաշտոնանկ անել համայնքի ղեկավարին։ Համայնքները, հանրության շահերից ելնելով, կարող են օրենքով միավորվել, բաժանվել կամ ստեղծել միջհամայնքային միավորումներ։ Պատերազմի ժամանակ կամ արտակարգ դրության պայմաններում տեղական ինքնակառավարման մարմինների ընտրություն չի անցկացվում։ Մայրաքաղաք Ստեփանակերտն ունի համայնքի կարգավիճակ, որտեղ տարածքային կառավարման առանձնահատկությունները սահմանվում են օրենքով։
Վոլկովի տուն (Տագանրոգ)

Վոլկովի տուն (ռուս.՝ Дом Волкова), հինավուրց առանձնատուն ՌԴ Ռոստովի մարզի Տագանրոգ քաղաքում։ Գտնվում է Պետրոսի փողոց, 103ա հասցեում։ Առանձնատունը մշակութային ժառանգության տարածաշրջանային նշանակության օբյեկտ է (համաձայն 18.11.1992 թվականի թիվ 301 որոշման)։


== Պատմություն ==
Պետրոսի փողոց, 103ա հասցեի չորս խոյազարդերով խոյակներ ունեցող և եռանկյունաձև ճակտոնով, բարձր իոնական սյուներով երկհարկանի տունը կառուցվել է XIX դարի առաջին կեսին՝ արքունի խորհրդական Ստեպան Ստեպանովիչ Վոլկովի միջոցներով։  Ս. Ս. Վոլկովը ժամանակին եղել է Տագանրոգի քաղաքապետարանին կից բանտերի կոմիտեի անդամ։
Արքունի խորհրդականի մահից հետո, 1880-ական թվականներին, տունը պատկանել է նրա դուստրերին՝ Գլաֆիրային, Զինաիդային, Լյուբովին և Օլգային։ 1910-ական թվականներին նրանք տունը վաճառել են թուրքահպատակ հույն Անտոն Կոստալասին, իսկ ձախից կցակառուցված տունը նույն ժամանակ գնել է նրա կինը՝ Արգիրիա Պանտելեևնան։ Այդ երկու տներում և բնակվել է Կոստալասների ընտանիքը։ 103ա տանը Անտոն Կոստալասը բացել է ռեստորան-սրճարան։ Տան աջից նա կցակառուցել է ևս մեկ մեկհարկանի տուն և այնտեղ բացել փոքր խանութ։ Կոստալասի սրճարանում ուրախ էր և աշխույժ. հույները սիրում և կարողանում էին լավ ժամանակ անցկացնել։ Տան սեփականատիրոջ եղբայրը՝  Դմիտրի Կոստալասը, Տագանրոգի Կոմերցիոն նրբանցքում գտնվող «Կարաիս» հյուրանոցի տերն էր։
1912 թվականին Կոստալասի տան բակային տարածքի մի մասը վարձակալեց ձեռնարկատեր Ա. Դ. Գեռնշտեյնը։ Բակում նա տանը կցակառուցեց 12x20 մ չափի երկար շինություն և այնտեղ բացեց «Ռոսիա» կինոթատրոնը, որտեղ ցույցադրվում էին ֆիլմեր։ Այս կինոթատրոնն այդ պահին առավել ընդարձակն էր քաղաքում։
Խորհրդային իշխանության տարիներին 103ա տանը գործել է Նորդրամատիկական թատրոնը, իսկ հետո այնտեղ եղել է մետաղագործների ակումբը։ 1934 թվականին շենքը փոխանցվել է կաշվի գործարանի ակումբին։ Հայրենական մեծ պատերազմի տարիներին, գերմանական օկուպացիայի ժամանակ, շենքը զբաղեցրել է Ուկրաինական ժողովրդական թատրոնը, պատերազմից հետո այնտեղ գործել են կաշվի գործարանի ակումբն ու կինոթատրոնը։ Նոր տնտեսական քաղաքականության (ՆԷՊ) տարիներին Անտոն Կոստալասի նախկին սրճարանը վերափոխեցին ճաշարանի։
Ներկայումս շենքում գործում են բազմաթիվ խանութներ։


== Ճարտարապետություն ==
Արքունի խորհրդական Ստեպան Վոլկովի կառուցած երկհարկանի աղյուսե տունն ունի իոնական օրդերի բարձր սյուներ, ամբողջ տան պարագծով պսակող քիվ, երկլանջ տանիք։ Ներկված է սպիտակ։
Շենքը մշակութային ժառանգության տարածաշրջանային նշանակության օբյեկտ է (որոշում թիվ 301, 18.11.92 թվական)։


== Գրականություն ==
Гаврюшкин О. П. Вдоль по Питерской (Хроника обывательской жизни). — Таганрог: БАННЭРплюс, 2000. — 436 с.


== Հղումներ ==
Таганрог. Петровская улица, дом 103а Archived 2013-10-10 at the Wayback Machine.
Սանտենակ դը Սերու

Սանտենակ դը Սերու (ֆր.՝ Sentenac-de-Sérou), համայնք Ֆրանսիայում՝ Միջին Պիրենեյան մարզի Արյեժ գավառում։ Մտնում է Լա Բաստիդ դե Սերու կանտոնի կազմի մեջ։ Համայնքի շրջանը Ֆուան է։
Համայնքի INSEE կոդ՝ 09292։


== Բնակչություն ==
Համայնքի բնակչությունը 2008 թվականին կազմում էր 35 մարդ։


== Տնտեսություն ==
2007 թվականի տվյալներով 29 աշխատունակ տարիքի մարդկանցից (15-64 տարեկան) 19-ը տնտեսապես ակտիվ էին, 10-ը անգործունակ (ակտիվության ցուցանիշը 65,5 %, 1999 թվականին եղել է՝ 60,0 %)։ 19 աշխատունակ բնակիչներից 13-ը աշխատում էին (10 տղամարդ և 3 կին), անաշխատանք էին 6-ը (3 տղամարդ և 3 կին)։ 10 անգործունակ մարդկանցից 2-ը աշակերտներ կամ ուսանողներ են, 6-ը թոշակառու, 2-ը անաշխատունակ էին այլ պատճառներով։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Սանտենակ դը Սերու» (ֆրանսերեն)։ Արխիվացված օրիգինալից 2012-05-18-ին։ Վերցված է 2012-1-16 
«Սանտենակ դը Սերու» (ֆրանսերեն)։ cassini.ehess.fr։ Արխիվացված օրիգինալից 2013-02-03-ին։ Վերցված է 2013-01-24
Նաբուրգ

Նաբուրգ (գերմ.՝ Nabburg), կոմունա Գերմանիայում՝ Բավարիա երկրամասի Շվանդորֆ շրջանում։
Ենթարկվում է Վերին Պֆալցի վարչական շրջանին։ Բնակչությունը 2010 թվականի դեկտեմբերի 31-ի տվյալներով կազմում է 6041 մարդ։ Զբաղեցնում է՝ 62,39 կմ² տարածք։ Պաշտոնական կոդ 09 3 76 144։


== Ծանոթագրություններ ==


== Արտաքին հղումներ ==
Պաշտոնական կայք
Պուլի բնակավայր

Պուլի բնակավայր (էստ․՝ Pulli asula), Էստոնիայում մարդու հնագույն բնակության հետքեր պարունակող բնակավայր։
1967 թվականին Պյառնու գետի աջ ափին, Էստոնական Սինդի քաղաքից ոչ հեռու գտնվող Պուլի կոչվող տեղանքում հայտնաբերվել են մեզոլիթի շրջանի մարրդու կայանատեղ։ Կենդանիների ոսկորների կտորների և ածուխի մնացորդների ուսումնասիրության հիման վրա բնակավայրը թվագրվել է մոտավորապես մ. թ. ա. 9500-9600 թվականներ։
1969-1974 թվականների պեղուների արդյունքում գտնվել են կայծքարից և ոսկորից պատրաստվախ իրեր, ըստ որի կարծիք է ձևավորվել, որ բնակիչները եկել են հարավից և եղել են Կունդսյան մշակույթի կրողներ։ Գիտնականները պնդում են, որ Պյառնուի միջագետքում մարդիկ ապրել են դեռևս մ. թ. ա. 7000 թվականից առաջ։ Պուլի կայանատեղին առայժմ համարվում է Էստոնիայի տարածքում հայտնաբերված ամենահին բնակավայրը։


== Ծանոթագրություններ ==
Գործարար մարդիկ (ֆիլմ)

Գործարար մարդիկ (ռուս.՝ Деловые люди), խորհրդային կինոկատակերգություն, որը նկարահանվել է 1962 թվականին՝ Լեոնիդ Գայդայի կողմից, ամերիկացի գրող Օ. Հենրիի նովելների հիման վրա։


== Սյուժե ==
Կինոնկարը կազմված է միմյանց հետ ոչ մի կապ չունեցող երեք նովելներից, որոնց հիմքը ամերիկացի գրող Օ. Հենրիի պատմվածքներն են։ Առաջին նովելը ողբերգության, իսկ մյուս երկուսը՝ կատակերգության տարրեր են պարունակում։

«Ճանապարհներ, որոնք մենք ենք ընտրում» (The Roads We Take, 1904)
«Հարազատ հոգիներ» (Makes the Whole World Kin, 1904)
«Կարմրամորթների առաջնորդը» (The Ransom of Red Chief, 1907)Ֆիլմի վերնագիրը փոխառված է Օ. Հենրիի «Գործարար մարդիկ» (Strictly Business, 1910) պատմվածքների ժողովածուից և այդ ժողովածուի համանուն պատմվածքից։ Դրա հետ մեկտեղ, նկարահանված նովելներից ոչ մեկը չի մտնում այդ ժողովածուի մեջ։ «Ճանապարհներ, որոնք մենք ենք ընտրում» և «Կարմրամորթների առաջնորդը» լույս են տեսել «Շրջապտույտ» (The Whirligigs, 1910), իսկ «Հարազատ հոգիներ» պատմվածքը՝ «Վեցանոցներ-յոթանոցներ» (Sixes and Sevens, 1911) ժողովածուներում։


== Դերասանական կազմ ==


=== «Ճանապարհներ, որոնք մենք ենք ընտրում» ===


=== «Հարազատ հոգիներ» ===


=== «Կարմրամորթների առաջնորդը» ===


== Նկարահանող խումբ ==


== Հետաքրքիր փաստեր ==
«Ճանապարհներ, որոնք մենք ենք ընտրում» նովելի նկարահանումները կատարվել են Ղրիմի Բելոգորսկի շրջանի Սպիտակ ժայռ և Յալթայի մոտ գտնվող Նիկիտյան յայլա կոչվող վայրերում։
«Կարմրամորթների առաջնորդը» նովելի մեծ մասը նկարահանվել է Ղրիմի Բախչիսարայի շրջանի Կույբիշևո ավանում։
Ջոննի Դորսեթի դերում Լեոնիդ Գայդայը ի սկզբանե ցանկացել էր նկարահանել Նադեժդա Ռումյանցևային։


== Ծանոթագրություններ ==
Ուրվանգիյոկի

Ուրվանգիյոկի (ռուս.՝ Урвангийоки), գետ Ռուսաստանում, հոսում է Կարելական ինքնավար հանրապետությունում և Մուեզերսկի շրջանում։ Թափվում է Ռովկուլսկի լիճ։ Գետի երկարությունը 10 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Բալթիկ ծովի ավազանային շրջանին, գետի ջրատնտեսային տեղամասը՝ Կարելիի ավազան, Ֆինլանդիայի և ՌԴ սահմանին, գետի ենթաավազանը բացակայում է։ Պատկանում է Կարելիի ավազանային շրջանին, Բալթիկ ծովի ավազան։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 01050000112102000009970
Հիդրոլոգիական ուսումնասիրությունների կոդը - 102000997
Ավազանի կոդը - 01.05.00.001
Հիդրոլոգիական ուսումնասիրությունների հատորի համարը - 02
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Չխոուշ (Զուգդիդի շրջան)

Չխոուշ (վրաց.՝ ჩხოუში), գյուղ Վրաստանի արևմտյան հատվածում՝ Սամեգրելո և Զեմո-Սվանեթի մխարեի Զուգդիդի շրջանում։


== Աշխարհագրություն ==
Աշխարհագրորեն Չխոուշ գյուղը տեղակայված է Կովկասյան տարածաշրջանում՝ արևմտյան Վրաստանում։ Գտնվում է ծովի մակարդակից 160 մետր բարձրության վրա։
Օիրեմեը շրջկենտրոն Զուգդիդ քաղաքի հետ միացված է ավտոխճուղով։ Զուգդիդի և Չխոուշի հեռավորությունը կազմում է 10 կմ։


== Բնակչություն ==
Ըստ 2014 թվականի մարդահամարի տվյալների՝ Չխոուշի բնակչությունը կազմում է 188 մարդ։ Գյուղի բնակչության ճնշող մեծամասնությունը վրացիներն են։ Բացի զտարյուն վրացիներից՝ այստեղ ապրում են նաև վրացիների տարբեր էթնիկական խմբեր, հիմնականում՝ մեգրելներ։


== Տես նաև ==
Սամեգրելո և Զեմո-Սվանեթ
Զուգդիդի շրջան


== Ծանոթագրություններ ==
Տոտտենհեմ Հոտսպուր մարզադաշտ

Տոտտենհեմ Հոտսպուր մարզադաշտ, Տոտտենհեմ Հոտսպուր ֆուտբոլային ակումբի կառուցվող մարզադաշտ Հյուսիսային Լոնդոնում։ Նախատեսված է մարզադաշտում ունենալ 62,062 նստատեղ, որով այն կլինի Անգլիայի Պրեմիեր Լիգայի երրորդ ամենամեծ մարզադաշտը՝ Օլդ Թրաֆորդից և Օլիմպիական մարզադաշտից հետո։ Այն իրենից կներկայացնի բազմաֆունկցիոնալ մազրադաշտ, որը ֆուտբոլային խաղերից բացի կարող է ընդունել նաև ամերիկյան ֆուտբոլի խաղեր և համերգային միջոցառումներ։
Մարզադաշտի կառուցումը «Northumberland» զարգացման ծրագրի առանցքային շինարարությունն է։ Նախագիծն իրականանում է արդեն քանդված Ուայթ Հարթ Լեյն մարզադաշտի տեղում։ Նախագծի մասին առաջին անգամ խոսվել է 2008 թվականին, սակայն մի քանի անգամ հետաձգվել է նոր մարզադաշտի կառուցումը։ Շինարարական աշխատանքները սկսել են 2015 թվականին։


== Տրանսպորտ ==
Մարզադաշտը հասանելի է Լոնդոնի վերգետնյա և ստորգետնյա մետրոների, ինչպես նաև ազգային երկաթգծի Seven Sisters, Tottenham Hale, Northumberland Park և White Hart Lane կայարաններով։ Ամենամոտը Ուայթ Հարթ Լեյն կայարանն է, որը վերակառուցվում է։
Մարզադաշտի հարևանությամբ անցնում են նաև քաղաքային ավտոբուսներ։ Խաղերի օրերին լրացուցիչ երթուղիներ են գործում դեպի մարզադաշտ։


== Ծանոթագրություններ ==


== Արտաքին հղումներ ==
Տոտտենհեմ Հոտսպուր մարզադաշտի կայք Archived 2019-11-05 at the Wayback Machine.
Ստանովսկի գյուղական խորհուրդ (Տրոստյանեցկի շրջան)

Ստանովսկի գյուղական խորհուրդ  (ուկրաիներեն՝ Станівська сільська рада), Ուկրաինայի Սումիի մարզի Տրոստյանեցկի շրջանում։
2001 թվականի տվյալներով Ստանովսկի գյուղական խորհրդում բնակվում էր 919 մարդ։ Խորհրդում կա 3 բնակավայր։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Ալբիատե

Ալբիատե (իտալերեն՝ Albiate), քաղաք Իտալիայում, գտնվում է Միլան շրջանի Լոմբարդիա պրովինցիայում։
Բնակչությունը 5877 մարդ է։ Բնակչության խտությունը՝ 2027 մարդ/կմ²։ Զբաղեցնում է 2.9 կմ² տարածք։ Փոստային ինդեքս՝ 20042, հեռախոսային կոդ՝ 00362։
Քաղաքի հովանավորն է հանդիսանում սուրբ Ֆերմոն։ Քաղաքի տոնը ամեն տարի նշվում է օգոստոսի 9-ին։


== Ժողովրդագրություն ==
Բնակչության թվաքանակի փոփոխությունները.


== Արտաքին հղումներ ==
http://www.comune.albiate.mi.it/ Archived 2009-01-29 at the Wayback Machine.
(8287) 1992 EJ4

(8287) 1992 EJ4, աստերոիդ աստերոիդների հիմնական գոտում։ Հայտնաբերվել է 1992 թվականի մարտի 1-ին UESAC ծրագրի կողմից Լա Սիլյայում։
Միջին հեռավորությունը Արեգակից կազմում է 2,141702 ա. մ., առավելագույնը մոտենում է 1,9008 ա. մ. հեռավորության վրա և հեռանում 2,3826 ա. մ.։ Արեգակի շուրջ մեկ ամբողջական պտույտ է կատարում 1144,82 երկրային օրվա ընթացքում, իր ուղեծրով շարժվելով միջինում 0,31446 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,31° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8287) 1992 EJ4 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Հալապենյո

Հալապենյո (իսպ.՝ Jalapeño), միջին չափի չիլի պղպեղ։ Պղպեղի պտուղների միջին երկարությունը հասնում է 5-ից 9 սմ-ի։ Ունի կանաչ (երբեմն կարմիր) գունավորում։ Հալապենյոյի հայրենիքը համարվում է Լատինական Ամերիկան` Մեքսիկան, ուստի առաջին հալապենյոն աճեցվել է հենց այնտեղ։ Պղպեղի անունը գալիս է մեքսիկական Հալապա Էնրիկես քաղաքի անունից, որտեղ այն առաջին անգամ աճեցվել է։ Պտղի մշակման համար պահապնջվում է 70-80 օր։


== Տարածվածություն ==
Մեքսիկայում հալապենյո պղպեղը տարածված է Պապալոապան գետի ավազանի պրովինցիաներում` Վարակրուզ և Չիչաուա։ Հալապենյոն նաև քիչ քանակությամբ աճում է Յալիսկոյում, Նայարիտում, Սոնորայում, Սինալոայում և Չիապասում։ Մեքսիկայում այս պտուղը հայտնի է տարբեր անուններով։ Այդպիսի անուններ են, օրինակ՝ cuaresmeños, huachinangos և chiles gordos : Հալապենյո մշակում են նաև Ամերիկայի Միացյալ Նահանգների որոշ շրջաններում։ Հիմնական մշակող տարածքները Տեխասը և Նյու Մեքսիկոն է։


== Պատկերասրահ ==

		
		
		
		
		
		


== Արտաքին հղումներ ==
Халапеньо – острый перец
Перец халапеньо: свойства
Турецкие фермеры начали выращивать мексиканский перец халапеньо
Թեմիստոկլես

Թեմիստոկլես (հին հունարեն՝ Θεμιστοκλῆς, մ.թ.ա. 537 - 459 թթ.), աթենական պետական գործիչ և զորավար։ Թեմիստոկլեսի հիմք դրեց Աթենքի՝ որպես ծովային տերություն կայացմանը, դրանով Աթենական պետության վերելքին։ Մ.թ.ա. 493 թ. դառնալով արքոնտոս՝ նախեձեռնեց Աթենքի ծովային արվարձանի՝ Պիրևս բնակավայրի ամրակայման և այն պետության ծովային բազայի վերածելու աշխատանքներ։ Մ.թ.ա. 490 թ. Մարաթոնի ճակատամարտից հետո հանդես էր գալիս որպես մեծ նավատորմի ստեղծման ջատագով։ Վերջապես, մ.թ.ա. 483 թ. նրան հաջողվում է համոզել աթենացիներին քաղաքի մոտակայքում գտնվող արծաթի հանքից ստացած եկամուտներն ուղղել 200 նավի կառուցման վրա՝ ապագա պարսկական ներխուժմանը նախապատրաստվելու նպատակով։ Այդ նորաստեղծ նավատորմը վճռական դեր խաղաց մ.թ.ա. 480 թ. սեպտեմբերի 20-ին Սալամիս կղզու մոտ տեղի ունեցած ճակատամարտում պարսիկների ջախջախման գործում։ Վճռական դեր է խաղացել պարսկական ներխուժումից տուժած Աթենքի վերականգման գործում՝ շրջապատելով քաղաքը ամուր պարիսպով։ Մ.թ.ա. 471 թ. աթենական ազնվական շրջանակների խարդավանքների արդյունքում ենթարկվել է օստրակիզմի և աքսորվել Աթենքից։ Երկար դեգերումներից հետո հանգրվանել է Արտաքսերքսես I արքայի մոտ՝ ստանալով նրանից Փոքր Ասիայի մի շարք քաղաքների կառավարման լիազորությունը։ Մահացել է մ.թ.ա. 460 թ. փոքր Ասիայի Մագնեսիում քաղաքում։


== Ծանոթագրություններ ==
Վոժեգա (գետ)

Վոժեգա (ռուս.՝ Вожега), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Բոժե գետի աջ ափում՝ 24 կմ հեռավորության վրա։ Գետի երկարությունը 140 կմ է։


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
(961) Գունի

(961) Գունի (անգլ.՝ Gunnie), աստերոիդ աստերոիդների հիմնական գոտում։ Հայտնաբերվել է 1921 թվականի հոկտեմբերի 10-ին Կառլ Ռեյնմուտի կողմից Հայդելբերգում։
Միջին հեռավորությունը Արեգակից կազմում է 2,693282 ա. մ., առավելագույնը մոտենում է 2,4427 ա. մ. հեռավորության վրա և հեռանում 2,9438 ա. մ.։ Արեգակի շուրջ մեկ ամբողջական պտույտ է կատարում 1614,44 երկրային օրվա ընթացքում, իր ուղեծրով շարժվելով միջինում 0,222988 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,99° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(961) Գունի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Շոթա Ռուսթավելու անվան պետական ակադեմիական թատրոն

Շոթա Ռուսթավելու անվան պետական ակադեմիական թատրոն, պետական ակադեմիական, Վրաստանի խոշորագույն դրամատիկական թատրոնը։


== Պատմություն ==
Ստեղծվել է 1921 թվականին,Թիֆլիսում՝ 1920 թվականին կազմակերպված Դրամայի պետական թատրոնի հիման վրա։ 1921 թվականից թատրոնը կոչվել է Շոթա Ռուսթավելու անունով, 1966 թվականից դարձել է ակադեմիական։ Թատրոնի ստեղծագործության համար մեծ նշանակություն է ունեցել ղեկավարի՝ Կ․ Մարջանիշվիլու գործունեությունը (1922-1926)։ Լոպե դե Վեգայի «Ոչխարի աղբյուր» («Ֆուենտե Օվեխունա») պիեսի բեմադրությունը (1922), որը համահնչուն էր հեղափոխական դարաշրջանին, աչքի է ընկել բարձր պրոֆեսիոնալ կուլտուրայով, արտահայտել Սովետական Վրաստանի թատերարվեստի գաղափարագեղարվեստական սկզբունքները։ Հեղափոխական-ազատագրական պայքարի թեման բեմական մարմնավորում է ստացել Շանշիաշվիլու «էրեթիի հերոսները» (1924), Կակաբաձեի «Երկրաշարժ Լիսաբոնում» (1925) պիեսների բեմադրություններում։ Թատրոնը բեմադրել է վրացական և արտասահմանյան դասական պիեսներ՝ Գ․ էրիսթավիի «Վեճ» (1921), Զ․ Անտոնովի «Արևի խավարումը Վրաստանում» (1923), Շեքսպիրի «Համլետ» (1925) են։ 1920 թվականի 2-րդ կեսից թատրոնը ղեկավարել է Ա․ Վ․ Ախմետելին (1926-1935 թվականը)։
Խաղացանկում մեծ տեղ է գրավել սովետական դրամատուրգիան։ Լավրենյովի «Բեկում», Շանշիաշվիլու «Անզոր» (երկուսն էլ՝ 1928), «Լամարա» (ըստ Վաժա Փշավելայի, 1926, 1930), Շիլլերի «Ավազակներ» երկերի բեմադրությունները հաստատել են թատրոնի հերոսա-ռոմանտիկական ուղղվածությունը, ձգտումը դեպի բանաստեղծական մոնումենտալ ներկայացումները։ Քաղաքացիական և Հայրենական մեծ պատերազմներին են նվիրվել Դարասելիի «Կիկվիձե» (1941, 1964), Չիրսկովի «Հաղթողները» (1946), Մոսաշվիլու «Կայարանապետը» (1947) և այլ բեմադրություններ։ Թատրոնը մշտապես անդրադարձել է պատմական թեմային, ինչպես և դասական դրամատուրգիային՝ Սոլովյովի «Մեծ տիրակալը» (1945, ԽՍՀՄ պետական մրցանակ, 1945), Շեքսպիրի «Օթելլո» (1937), «Լիր արքա» (1948, 1966), Մոսաշվիլու «Ջրասույզ քարեր» (1951, ԽՍՀՄ պետական մրցանակ, 1951), «Օթարի այրին» (ըստ Ճավճավաձեի, 1952) են։ 1950-ից մինչև 1960-ական թվականները թատրոնի կյանքում նշանակալից են եղել Դ․ Ալեքսիձեի (Սոֆոկլեսի «էդիպ արքա», 1956) և Մ․ Թումանիշվիլու (Անույի «Անտիգոնե», 1968, Իոսելիանիի «Քանի դեո սայլը շուռ չի եկել», 1969) բեմադրությունները։
ԽՍՀՄ տարիների վերջին շրջանի ներկայացումներից են՝ Բրեխտի «Կովկասյան կավճե բոլորակ» (1975), Շեքսպիրի «Ռիչարդ III» (1978, երկուսն էլ՝ ռեժիսոր Ռ․ Ստուրուա), Չխաիձեի «Երեքից մինչև վեցը» (1980, ռեժիսոր՝ Բ․ Կոբախիձե)։ Թատրոնը Երևանում հյուրախաղերով հանդես է եկել 1981 թվականին և 1984 թվականին։ 1936 թվականին պարգևվատրվել է Լենինի շքանշանով։ Տարբեր տարիներ թատրոնում են աշխատել՝ Ա․ Վասաձեն, Ս․ Զաքարիաձեն, Ա․ Խորավան, Դ․ Դավիթաշվիլին, Թ․ Ճավճավաձեն, ՈՒ․ Չխեիձեն, Ի․ Գամրեկելին և ուրիշներ։ Թատրոնի կազմում են՝ Վրացական ԽՍՀ ժողովրդական արտիստներ՝ Դ․ Գեգեչկորին, Բ․ Զաքարիաձեն, Ս․ Ղանչելին, Է․ Մանջգալաձեն, Գ․ Սաղարաձեն, Մ․ Թբիլելին, Մ․ Չախավան, Վրացական ԽՍՀ և Հայկական ԽՍՀ ժողովրդական արտիստ Է․ Մաղարաշվիլին և ուրիշներ։ Թատրոնի գլխավոր ռեժիսորներից է եղել ԽՍՀՄ ժողովրդական արտիստ Ռ․ Ստուրուան։
Դադաշեն

Դադաշեն, գյուղ Արևելյան Հայաստանում, Կարսի մարզում։
Բնակչության մասին տվյալներ չեն պահպանվել։ Հայերը բռնությամբ տեղահանվել են 1920 թվականի հայ-թուրքական պատերազմի ժամանակ և բնակություն հաստատել Արևելյան Հայաստանում։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կարսի նահանգի հայաբնակ բնակավայրեր


== Ծանոթագրություններ ==